Komandi vikuna verður aftur bíbliulestrarvika á skránni. Frá sunnudegnum 21. novembur til leygardagin 27. novembur fara vit sum samkoma at lesa Hebrearabrævið kapittul 12.4-29. Setið tíð av gjøgnum vikuna at lesa tekstin og biðið Heilaga Andan tala til tykkara gjøgnum hann. Tað er eisini uppbyggjandi at samtala við onnur trúgvandi um tað, ið ein fær burtur úr tekstinum. Á uppbyggingarmøtinum mikukvøldið 24. novembur fer Bjørn Simonsen at tala um Hebrearabrævið 12.4-14. Á evangeliska møtinum sunnukvøldið 28. novembur fer Pætur Gerðalíð at tala um Hebrearabrævið 12.15-29. Eisini sigur Klara Johannesen frá søgu. Kristian á Lakjuni o. o leiða sangin bæði kvøldini. Av tí at korona-smittan enn ger um seg í Klaksvík, verður einki møti í Betesda. Tí vera hesi møtini stroymd beinleiðis umvegis heimasíðuna hjá Betesda.